Minun vahva opettajuus

Olen toiminut opettajana ja kasvattajana reilut 20 vuotta eri ikäisten parissa. Näiden vuosien aikana on luonnollisestikin välillä ollut todella väsynyt ja miettinyt omaa kasvattajuuttaan ja opettajuuttaan ja sitä jaksaako työssä edelleen vuosikymmenen jos toisenkin. Joka kerta pohdintojen jälkeen olen tajunnut, että tämän työn tekeminen on niin merkityksellistä ja niin minua itseäni, että todellakin työn vetovoima on sen kuormaa suurempi.

Jotta jaksaa, on pidettävä itsestään huolta. Työn aikatauluttaminen ja rajaaminen on tärkein oman jaksamisen lähde. Pyrin tekemään työn työajalla. Kyllä opettajallakin pitää voida olla työaika. Se ei ole aina mahdollista mutta siihen pyrin. Kun perjantai koittaa ja työpäivä on ohi, suljen työpuhelimen ja vapautan itseni viikonlopun viettoon. Oma harrastus, tanssi, antaa minulle parhaimman tavan unohtaa työt. Musiikki, ihmiset ja yhteisö vie mennessään ja hyvin harvoin illan aikana mietin töitä.

Aikaa palautua. Aikaa itselle, kiireetöntä vaeltelua kaupungilla, taidenäyttelyissä piipahtamista, istumista kahvilassa, perheen kanssa aikaa viettäen, ystäviä tapaillen ja tanssien. Liikunta luonnossa tai sarjamaratoonit. Ajatus siitä, että minun ei tarvitse olla koko ajan saatavilla, opettajankin olen töissä. Työhön saa ja pitää laittaa rajat. Se ajatus, että happinaamari ensin itselle, on minun kantava ajatus arkeen.